Leesuitdaging 2020 – toortsie.com
Januarie 14, 2020 Januarie 13, 2020 ~ Toortsie
Die leesuitdaging vir 2020 by die Lekkerleesboekrak is as volg. Dit is deur Dewet Theron gegee:
Lees 20 uit 25 om die uitdaging te voltooi.
‘n Boek deur ‘n skrywer wat jy nog nooit voorheen gelees het nie.
‘n Boek wat jy in 2019 wou lees.
‘n Boek deur ‘n Rakker geskryf.
‘n Boek met meer as 500 bladsye.
‘n Boek gepubliseer in 2020.
Boek 2 van ‘n reeks/trilogie.
Boek waaroor daar kontroversie is/was.
‘n Boek wat in die Noordelike halfrond afspeel.
‘n Boek waarvan jy al die film of tv-verwerking gesien het, maar nog moet lees.
‘n Boek wat jou nostalgies maak.
‘n Boek met ‘n dier as karakter of in die titel of op die voorblad.
‘n Boek aanbeveel deur ‘n persoon jonger as 18.
‘n Omnibus of ‘n bundel
‘n Boek waaroor jy ‘n lesersindruk op die Rak plaas.
‘n Boek met iets wat mens kan eet of drink in die titel
‘n Boek met ‘n bonatuurlike element.
‘n Boek met ‘n eenwoord titel
‘n Boek aanbeveel deur ‘n persoon ouer as 60.
‘n Boek wat voor jou geboorte gepubliseer is.
‘n Boek wat se voorblad jou laat ril/gril.
Of ek heeltemal by die reëls sal hou, betwyfel ek. Blykbaar maak dit ook nie heeltemal so saak nie, solank ons dit net geniet. En omdat ek lief is vir koek, veral Banting kaaskoek, mag ek die koek maar sny, dit beteken, dieselfde boek by verskillende afdelings noem. 🙂 Maar eintlik mag jy ‘n boek net by een afdeling noem.
Blogmaats ouer as sestig jaar oud, hier het ek julle nodig.
Watter boek sal julle vir my wil aanbeveel? Sommer net ‘n lekker storieboek, niks ingewikkelds nie?
Watter boek wat voor 1962 gepubliseer is, sal julle aanbeveel?
Vir my boekbesprekings, kliek HIER, of volg my by Pinterest.
Intussen het ek al een boek klaar, Kammaland, van Annelie Botes. Dit pas in by nrs 3, 7, 11, 14, 18. Ek sal nog deur die jaar besluit watter een ek gaan kies.
Posted in Boeke en flieks, Uncategorized	Leesuitdaging
‹ PreviousLeierskap 101
Next ›Ghost Boys -Jeuglektuur
36 thoughts on “Leesuitdaging 2020”
Januarie 14, 2020 om 6:32 vm
Sjoe dis baie boeke en party sal ek nie juis in my leeftyd lees nie. My leesspoed is te stadig om 20 boeke te lees. Ek het probeer om 25 boeke op Good reads te doen verlede jaar en het darem op einde 24 gedoen. Hierdie jaar het ek dit na 20 verminder en Januarie is halfpad en nog nie n boek klaar gelees nie. Kammaland is halfpad. Ek kla nie. Ek sou regtig graag wou saamlees.
Januarie 14, 2020 om 6:36 vm
Onthou, jy kan die twee uitdagings parallel laat loop. Om 24 te doen, is puik! Was dit die Popsugar uitdaging, is jou persoonlike doelwit?
Januarie 14, 2020 om 7:16 vm
Ek sal maar probeer om 20 boeke te lees, dalk is daar genoeg om af te tiek, dalk nie.
Januarie 14, 2020 om 10:41 vm
Weet nie van Popsugar nie maar dit was die jaar 2019 se uitdaging.
Januarie 14, 2020 om 7:07 vm
Ek lees ook geweldig stadig en omdat ek vir CUM boeke lees, sal ek dalk nie op die ou end by 20 verskillende punte ‘n merkie kon maak nie. Ek gee nie om nie, dis mos ‘n speletjie. Ek het ook nie altyd sobeel tyd vir lees nie.
Jy moet die pos dophou, hoor. Ek het gister jou boek gepos.
Januarie 14, 2020 om 10:32 vm
Aha, baie dankie! Juis vandag jou resepte in boek een deurgekyk. Dit lyk tor gladnie so vreemd as ek gedink het nie. Daarsnet daardie bestanddeel wat met n x begin(het nie boek nou naby my nie) Wat is dit? kry mens dit sommer tekoop?
Januarie 14, 2020 om 10:35 vm
Xylitol. Dis in die plek van suiker. Jy behoort dit te kry. Of anders Eritherol, maar ek ken dit nie so goed nie.
Januarie 14, 2020 om 10:39 vm
Okay, dankie sal bietjie gaan kyk. Sal jou ook laat weet as ek boek gekry het.
Januarie 14, 2020 om 10:50 vm
En psyllium husk kan jy maar uitlos.
Januarie 14, 2020 om 10:54 vm
Ek gebruik dit in elke geval elke oggend
Januarie 14, 2020 om 10:36 vm
Sê tog as ek verkeerde boek gestuur het.
Januarie 14, 2020 om 10:40 vm
Watter een het jy gestuur? Ek soek die tweede een.
Ek dink nr 2. Kyk maar net. 😁
Januarie 14, 2020 om 6:34 vm
Sestig plusser tot u diens!!! Vir lekker lees is Kristel Loots altyd byderhand, soos bv Foxtrot van die liefde of die meer onlangse Eendag is nou. En natuurlik Santie van der Merwe se boeke, lekker verhoudingsromans.
Ek gaan dalk vir Bart Nel deur J. Van Melle aandurf. As dit my onder kry, gaan ek ‘n Agatha Christie nadertrek. Ek het verlede jaar een van hare gelees wat in my geboortejaar gepubliseer is vir die uitdaging.
As jy eers lostrek, gaan jy dalk nie die koek wil sny nie. Dit raak nogal erg lekker om die boksies te tiek. Geniet dit!
Januarie 14, 2020 om 7:10 vm
Dankie! Ek het gewéét hier is sommer baie 60-plussers wat sal help, want ek is dan self al amper daar! 😁
Ek dink ons het Bart Nel iewers as ‘n voorgeskrewe boek gedoen op skool. Ek gaan uitkyk vir jou boeke. My ding is dat ek mos vir Cum boeke lees en dan het ek nie soveel tyd vir ekstras nie. Ek gaan kyk hoe ek vorder.
Januarie 14, 2020 om 7:47 vm
Kry jy ook fiksie by Cum, want dan beveel ek Papierblomme van Helena Hugo aan – of enige van hare. Self Elsa Winckler se Reina en Bippie boeke was goed
Januarie 14, 2020 om 7:50 vm
Ja ek kry ook fiksie by hulle, wat my baie gaan help op die lysie. Hulle stuur mos gewoonlik die heel nuutste soos dit gepubliseer raak. Ek sal uitkyk vir daardie skrywers.
Januarie 14, 2020 om 8:26 vm
Hmmm, die twee van Elsa was Lux Verbi, dalk Papierblomme ook… maar jy behoort te kry deur die loop van die jaar
Interessant dat n boek in so n uitdaging baie boksies kan tiek, soos Die kind uit die Wingerd van Helene se Kock. Ek kon hom by omtrent 4 of 5 gebruik, voorlopig gegaan met historiese fiksie. As dit nodig word, kan ek altyd later verskuif. Weet jy van die File op die Boekrak wat jy kan byhou?
Januarie 14, 2020 om 7:52 vm
Nee? Hoe werk die file?
Januarie 14, 2020 om 9:51 vm
Mens kan dit net vanaf n rekenaar of laptop opgedateer word. Kyk op LB onder Files aan die linkerkant. Copy/paste vir jou die 25 items en vul hulle in soos jy hulle kafdraf, of maak soos De Wet en lys net dié wat jy lees. Jy kan ook die aparte Lekkerleeslys 2020 byhou. Sy instruksies is bo-aan die lys
Januarie 14, 2020 om 10:14 vm
Januarie 14, 2020 om 10:19 vm
Ek het op my selfoon gaan kyk. As jy in die groep se blad is en jy kliek op jouself, wys dit alles wat jy al geskryf het. So ek het gedink om ‘n post te begin en dit net elke keer op te dateer.
Januarie 14, 2020 om 8:05 vm
Dit klink ‘n baie interessante uitdaging.
Januarie 14, 2020 om 10:15 vm
Haai, ek is ook ‘n Rakker! (maar ek neem nie aan die uitdagings deel nie, net die Rading Challenge op Goodreads).
Januarie 14, 2020 om 10:17 vm
Welkom, rakker. 😁 As jy ‘n boek geskryf het, moet jy hom aanstuur, dan gee ek hom op as mede-rakkerboek. 😁
Januarie 14, 2020 om 10:37 vm
Nee ek het NIKS geskryf nie, ek is net ook lid van die Rakkers! 🙂
Januarie 14, 2020 om 10:43 vm
Januarie 16, 2020 om 9:48 vm
Sou graag wou saamspeel, maar gaan nooit daarby uitkom nie.
Januarie 16, 2020 om 10:11 vm
Ek twyfel sterk dat ek dit sal voltooi omdat ek mos eintlik vir Cum boeke lees, maar ek kyk sommer waar ek tog van die nommers kan aftiek.
Januarie 16, 2020 om 11:16 vm
Ek sal ook, maar sjoe, dit is ‘n gewigtige reeks boeke.
Januarie 16, 2020 om 11:22 vm
Januarie 16, 2020 om 10:41 vm
Sal maar skip… sal my tot 2080 vat
Ek gaan maar net lees wat ek kan. 😁